**INNHOLDSFORTEGNELSE**

[Ansgar Teologiske Høgskole 2](#_Toc234045206)

[Historikk 2](#_Toc234045207)

[Formål 2](#_Toc234045208)

[Profil 2](#_Toc234045209)

[PSY100 Årsstudiet i psykologi (60 studiepoeng) 3](#_Toc234045210)

[Målsetting 3](#_Toc234045211)

[Kompetanse 4](#_Toc234045212)

[Læringsformer 4](#_Toc234045213)

[Utdanningsplan 5](#_Toc234045214)

[Semestersyklus 5](#_Toc234045215)

[Eksamen og sensur 6](#_Toc234045216)

[Evaluering 6](#_Toc234045217)

[Opptak 6](#_Toc234045218)

[Emner for PSY100 Årsstudiet i psykologi (60 studiepoeng) 8](#_Toc234045219)

[Emner og studiepoeng 8](#_Toc234045220)

[EXP101 Examen philosophicum (10 studiepoeng) 8](#_Toc234045221)

[EXP103 Examen facultatum, psykologivarianten (10 studiepoeng) 9](#_Toc234045222)

[Emne PSY111 Innføring i psykologi (10 studiepoeng) 11](#_Toc234045223)

[Emne PSY112 Biologisk og kognitiv psykologi (10 studiepoeng) 13](#_Toc234045224)

[Emne PSY113 Utviklings- og personlighetspsykologi (10 studiepoeng) 15](#_Toc234045225)

[Emne PSY114 Sosialpsykologi og forskningsmetoder (10 studiepoeng) 17](#_Toc234045226)

[Emne PSY102 Religionspsykologi (10 studiepoeng) 19](#_Toc234045227)

[Emne PSY103 Religion og helse (10 studiepoeng) 21](#_Toc234045228)

# Ansgar Teologiske Høgskole

## Historikk

Ansgar Teologiske Høgskole (ATH) har sine røtter i Det Norske Misjonsforbunds ”Misjonsskole”, som ble opprettet i 1913. Utdanningen skulle dyktiggjøre studentene til tjeneste i menighet og misjon. Siden midten av 1960-tallet hadde skolen tilhold på Vettakollen i Oslo, inntil den i 1988 flyttet til sine nåværende lokaliteter på Hånes i Kristiansand.

Siden 1990-tallet har ATH befestet sin posisjon som utdannelses- og forskningsinstitusjon. I forbindelse med kvalitetsreformen og overgang til nytt gradssystem med gradene bachelor og master, søkte ATH om å få tildele graden bachelor i teologi med kristendomskunnskap med religions- og livssynsorientering. Søknaden ble innvilget av Utdannings- og forskningsdepartementet juli 2002. Høgskolen har flere studieprogram på bachelornivå innenfor fagområdene musikk, teologi/KRL, interkulturell forståelse og psykologi. Våren 2006 fikk Ansgar Teologiske Høgskole godkjent sin første mastergrad – Master i kristendomskunnskap. Høgskolen er organisert med tre institutter: Institutt for teologi og filosofi, Institutt for musikk og Institutt for psykologi og interkulturell forståelse.

## Formål

*Høgskolens overordnede målsetting er å*

* utdanne til arbeid i menighet og misjon, skole og samfunn
* tilby fremtidsrettede utdanninger av høy kvalitet
* tilby undervisning med forelesere som holder høy standard, både med hensyn til utdanning, pedagogiske evner og praktisk erfaring
* utvikle mennesker som fremmer læring, endring og verdiskapning i arbeidslivet
* gi en solid teoretisk og praktisk innføring i den kristne tro, menighetens liv og kirkens misjonsoppdrag, og vekke og videreutvikle kristnes ansvar for individ, menighet og samfunn.

*Undervisningens formål er å*

* gi studentene forskningsbasert basiskunnskap innenfor det enkelte fagområde
* utvikle hele mennesket, ikke bare kunnskapsnivået, samt utvikle studentenes samfunnsengasjement og medmenneskelige egenskaper
* holde sammen teoretisk kunnskap og praksis samt omsette teori til praksis
* fokusere på praktiske oppgaver, gruppe- og feltarbeid samt hyppige evalueringer

## Profil

Ansgar Teologiske Høgskole ønsker å definere seg selv innenfor rammen av den evangelikale bevegelse. Den evangelikale bevegelse bygger på en grunnleggende tillit til Bibelen som Guds Ord, og er i internasjonal sammenheng først og fremst representert gjennom organisasjoner som Lausanne-bevegelsen og Den Evangeliske Allianse.

# PSY100 Årsstudiet i psykologi (60 studiepoeng)

## Målsetting

*PSY100 Årsstudiet i psykologi* representerer en utdanning som skal gi en teoretisk kunnskap innen generell psykologi og de psykologiske basaldisiplinene. Studiet gir også kunnskap innen generell psykologisk forskningsmetodikk. Psykologi er blant annet det vitenskapelige studiet av menneskers og dyrs atferd, av kognitive strukturer, opplevelser og følelser. Psykologien forsøker å forstå, beskrive og forklare ulike fenomener ved hjelp av vitenskapelige teorier og vitenskapelige metoder. De psykologiske basaldisiplinene, som biologisk psykologi, kognitiv psykologi, sosialpsykologi, personlighetspsykologi og utviklingspsykologi, utgjør psykologiens byggesteiner.

Gjennom lærerstyrt undervisning, arbeid i grupper, studentstyrte aktiviteter m.m. vil studenten få kunnskaper om hvordan enkeltindividet reagerer og handler, og hvilke virkemidler som kan anvendes for å forebygge og håndtere problemer og utvikle individer og grupper. Det blir lagt vekt på å formidle sentrale perspektiver, modeller og teorier for å forstå enkeltindivider og mennesker i samspill, og aktuelle perspektiver og forskningsresultater fra psykologiens fagområder.

Målet med studiet er å utdanne arbeidstakere som på forskjellig vis og i ulike roller kan – på en mer kompetent måte – ivareta og utvikle den menneskelige ressurs.

Målsettingen for emnegruppen *PSY100 Årsstudiet i psykologi* er at studentene blant annet skal få:

* kjennskap til og innsikt i generell psykologi og de psykologiske basaldisiplinene
* en grunnleggende innføring i psykologiens forsknings- og anvendelsesområder
* en grunnleggende innføring i sentrale trekk ved empirisk forskning
* kjennskap til de viktigste trekkene i psykologiens historie
* en innføring i sosialpsykologi som fagområde ved å gjennomgå ulike klassiske og moderne teoretiske bidrag
* kunnskap om en rekke av de viktigste religiøse tradisjonene for å belyse religionenes psykologiske aspekter, samt få kjennskap til religionspsykologiens hovedretninger og forskningsresultater
* kjennskap til empiriske forskningsresultater med hensyn til forholdet mellom religion og helse
* kunnskap om religiøs mestring, dvs. om forholdet mellom religiøsitet, stress og mestring

## Kompetanse

Emnegruppen *PSY100 Årsstudiet i Psykologi* (60 studiepoeng) kan tas som frittstående grunnutdanning eller som del av en bachelorgrad. Ved ATH kan *PSY100 Årsstudiet i psykologi* bygges ut med *PSY200 Fordypning i psykologi*, og inngå i studieprogrammet *Bachelor i psykologi* (180 studiepoeng, tre-årig studieløp).

Studieprogrammet *Bachelor i psykologi* gir kompetanse vedrørende det å forstå og utvikle mennesker og grupper, og det å forstå religionens psykologiske aspekter. Studiet tar sikte på å formidle kunnskaper på en slik måte at studenten - i rollen som leder, medarbeider eller rådgiver - får en adekvat kompetanse til å forstå, ivareta og utvikle mennesker.

Studiet PSY100 Årsstudiet i psykologi henvender seg til:

* studenter som ønsker en utdanning innen psykologi
* studenter som ønsker å ta dette faget som en del av en bachelorgrad
* yrkesutøvere som arbeider i kirke og menighet, skole og samfunn
* førskolelærere, lærere, sykepleiere, sosionom, sosialarbeidere og andre med behov for videreutdanning i psykologi

PSY100 Årsstudiet i psykologi er et studium som også kan brukes som del av en lærerutdanning. Studiet vil videre gi verdifull innsikt for dem som arbeider med barn og unge i ulike sammenhenger, og der en møter mennesker med ulik religiøs bakgrunn.

## Læringsformer

Psykologistudiet består av en rekke forskjellige studie- og læringsformer. Hvilke studie- og læringsformer som benyttes vil kunne variere mye fra emne til emne. Det gjøres bruk av følgende studie- og læringsformer:

### Forelesning

Hovedsakelig monologisk formidling til en større klasse eller mindre grupper studenter, hvor det i noen grad kan gis rom for summegrupper og diskusjoner. Forelesningene strekker seg normalt over hele emnets undervisningsperiode, selv om det noen ganger kan forekomme at forelesningsrekken gis komprimert.

### Seminar

Dialogisk formidling til en mindre gruppe studenter, hvor det er fokus på studentaktive læringsformer som gruppearbeid, muntlige presentasjoner etc. samt arbeid med individuelle prosjektoppgaver.

### Kollokvium

Kollokvier er studentledede diskusjonsgrupper, der det arbeides med pensumlitteraturen.

### Lærerveiledning

Veiledning av en faglærer, individuelt eller i grupper, og gjerne i tilknytning til seminarer og prosjektarbeid.

### Prosjektarbeid

Mindre skriftlig arbeid som enten utformes individuelt eller i samarbeid med andre studenter. Individuelle prosjektarbeid utføres under veiledning.

### Presentasjon

En muntlig presentasjon av et prosjektarbeid, utført i gruppe eller individuelt, for klassen eller seminaret.

### Selvstudium

Individuell tilegnelse av pensum.

## Utdanningsplan

Ved studiestart skal ATH og studenten underskrive en gjensidig forpliktende utdanningsplan med bestemmelser om institusjonens ansvar og forpliktelser overfor studenten og studentens forpliktelser overfor institusjonen og medstudenter. Formålet med utdanningsplanen er å sikre et tettere og mer forpliktende forhold mellom høgskolen og den enkelte student.

## Semestersyklus

Høst- og vårsemesteret ved ATH er begge på 20 uker. Atten av ukene er avsatt til undervisning, mens en uke ved slutten av hvert semester er avsatt til eksamener. De 18 undervisningsukene er igjennom delt opp i tre undervisningsperioder á seks uker. Dersom et emne er på ti studiepoeng, vil normalt undervisning strekker seg over én periode (tolv uker) og avsluttes med eksamen. Det gis normalt 12 undervisningstimer i uken med forelesninger og seminartimer.

## Eksamen og sensur

Hvert emne har en skriftlig skoleeksamen (fire timer) som sensureres av ekstern sensor. Ekstern sensor skal ha vitenskapelig kompetanse på minimum førstenivå innenfor fagområdet psykologi.

For å avlegge eksamen og få seminaroppgaver sensurert må man være opptatt som student ved Ansgar Teologiske Høgskole, ha betalt semesteravgiften og meldt seg opp til eksamen innen fristen.

Studenter som har begynt studiet etter pensum i én studieplan, må gjennomføre eksamener og seminaroppgaver etter dette pensum senest innen ett år etter at normert studietid er utløpt. I spesielle tilfeller kan denne fristen utvides med ytterligere ett år etter skriftlig søknad.

Karakteren for emner tilhørende *PSY100 Årsstudiet i psykologi* (60 studiepoeng) teller med i den samlede karakter for studieprogrammet *Bachelor i psykologi*

Karakterutskrift kan fås for hvert emne som er fullført og bestått.

### Hjelpemidler til Eksamen

Til skriftlige eksamener PSY100 Årsstudiet i psykologi er følgende hjelpemidler tillatt: Ingen hjelpemidler tillatt

## Evaluering

I løpet av studiet vil det fortløpende foregå en evaluering av både undervisningen og studentenes arbeid. Studentene vurderer undervisningen bl.a. ved den evaluering som gjerne foretas ved slutten av hver studieenhet. Evalueringen kan både være av muntlig og skriftlig karakter.

## Opptak

Opptaksvilkår er *generell studiekompetanse* eller tilsvarende som gir rett til immatrikulering ved universitetene. Det er også mulig å søke opptak på grunnlag av realkompetanse.

*Ordinær søknadsfrist* er *15. april* og søknad sendes gjennom Samordna Opptak – [www.samordnaopptak.no](http://www.samordnaopptak.no). Dersom du ønsker tilsendt søknadsskjema, ring skolen på telefon nummer 3810 6500 eller send e-post til haugland@ansgarskolen.no). Mer informasjon om våre studier finner du også på våre hjemmesider – [www.ansgarskolen.no](http://www.ansgarskolen.no)

*Etter 15. april* vil det vanligvis være ledige studieplasser på mange av studieretningene. Dersom du ikke har fått søkt før søknadsfristen, ta direkte kontakt med Ansgarskolen.

Ønsker du å snakke med oss om studier og opptak? I kontortiden 08.00-15.30 ringer du 3810 6500, eller du kan ringe vår døgnåpne ***Opptakstelefon*** – tlf. 990 91 880. Dersom den ikke er betjent akkurat når du ringer, kan du legge igjen en beskjed og så kontakter vi deg igjen.

# Emner for PSY100 Årsstudiet i psykologi (60 studiepoeng)

## Emner og studiepoeng

*PSY100 Årsstudiet i psykologi* har ved ATH et omfang på 60 studiepoeng og pensum på ca 4000 sider. *PSY100 Årsstudiet i psykologi* består av følgende emner:

* EXP101 Examen philosophicum (10 studiepoeng)
* EXP103 Examen facultatum, psykologivarianten (10 studiepoeng)
* PSY111 Innføring i psykologi (10 studiepoeng)
* PSY112 Biologisk og kognitiv psykologi (10 studiepoeng)
* PSY113 Utviklings- og personlighetspsykologi (10 studiepoeng)
* PSY114 Sosialpsykologi og forskningsmetoder (10 studiepoeng)

## EXP101 Examen philosophicum (10 studiepoeng)

Emnet *EXP101Examen philosphicum* utgjør 10 studiepoeng, og er en integrert del av studieprogrammet *Bachelor i psykologi* (3-årig studieløp). Nærmere beskrivelse av målsetting for emnet, læringsformer og aktiviteter, vurdering og eksamensformer samt pensumsoversikt finnes i studieplanen for *EXP100 Examen philosophicum og Examen facultatum*.

## EXP103 Examen facultatum, psykologivarianten (10 studiepoeng)

|  |  |
| --- | --- |
| **Emnegruppe** | EXF100 Examen facultatum |
| Kurs | * Vitenskapsteori
* Psykologiens historie
 |
| **Startgrunnlag** | Generell studiekompetanse eller realkompetanse |
| **Obligatorisk** | * Seminar
* Arbeidsoppgaver i tilknytning til seminaret
 |
| **Varighet** | 12 undervisningsuker |

### Emnebeskrivelse og presentasjon

Emnet *EXF102 Examen facultatum, psykologivarianten* utgjør 10 studiepoeng, og er en integrert del av studieprogrammet *Bachelor i psykologi* (tre-årig studieløp).

### Målsetting

#### Vitenskapsteori (5 studiepoeng)

Kurset *Vitenskapsteori* skal gi studentene en innføring i psykologiens kjennetegn som samfunnsfag og naturvitenskap, samt demarkasjonsproblemet (dvs. hva er det som skiller vitenskap fra psevdovitenskap og andre former for tenkning?) med særlig fokus på falsifikasjons- og verifikasjonsprinsippet. Videre er målet med undervisningen at studentene skal kjenne til og kunne redegjøre for:

* operasjonalisme og essensialisme
* problemene med casestudier
* årsaks- og korrelasjonsbegrepet samt begrepet ”sannsynlighet” i psykologien
* forholdet mellom intuitiv psykologi – eksempelvis implisitt psykologi eller parapsykologi – og vitenskapelig psykologi
* generaliseringsproblemer ved eksperimentell forskning

#### Psykologiens historie (5 studiepoeng)

Kurset *Psykologiens historie* skal gi studentene en innføring i de viktigste periodene i psykologiens historie. Siktemålet med undervisningen er å gi studentene kjennskap til psykologiens utvikling helt fra de første greske filosofer (Thales, Heraclit m.fl.) fram til psykologiske retninger i vår egen tid.

### Læringsformer og aktiviteter

Undervisningen vil bli gitt i form av forelesninger, seminar og nettbasert undervisningsmateriell (It’s Learning). I tilknytning til seminarundervisningen, hvor det er fokus på studentaktive læringsformer som gruppearbeid og muntlige presentasjoner, kan det også benyttes læringsaktiviteter som prosjektarbeid, kollokvier og lærerveiledning.

Mens forelesningene har et omfang på 48 undervisningstimer, har seminaret et omfang på 24 undervisningstimer.

### Vurdering og eksamensformer

Aktiviteter i seminaret vurderes til *bestått/ikke bestått*. Alle aktivitetene må være vurdert til *bestått*, dersom man skal kunne gå opp til avsluttende skoleeksamen.

Det avholdes en skriftlig skoleeksamen (fire timer), som sensureres av ekstern sensor. Eksamen vurderes med bokstavkarakter. ATH benytter bokstavkarakterer (A til F). Studenter som får bokstavkarakteren F, har ikke bestått eksamen.

### Evaluering

Det vil bli avholdt evaluering av emnets forelesninger og seminar ved undervisningsperiodens slutt.

### Pensum

#### Vitenskapsteori

##### Litteratur (ca 350 sider)

Stanovich, K. E. (2007): *How to think straight about psychology.* 8th Edition. Boston: Allyn and Bacon (240 sider). ISBN 0-205-48513-8

 DaSilva & Salvesen: *Vitenskapsfilosofi*. ATH 2008. (finns på It’s learning)

#### Psykologiens historie

##### Litteratur (ca 350 sider)

Teigen, K. H. (2004): *En psykologihistorie.* Bergen: Fagbokforlaget (398 sider). ISBN 82-7674-997-6

## Emne PSY111 Innføring i psykologi (10 studiepoeng)

|  |  |
| --- | --- |
| **Emnegruppe** | PSY100 Årsstudiet i Psykologi |
| Kurs | * Innføring i psykologi
 |
| **Startgrunnlag** | Generell studiekompetanse eller realkompetanse |
| **Obligatorisk** | * Seminar
* Arbeidsoppgaver i tilknytning til seminaret
 |
| **Varighet** | 12 undervisningsuker |

### Emnebeskrivelse og presentasjon

Emnet *PSY111 Innføring i psykologi* utgjør 10 studiepoeng, og er en integrert del av studieprogrammet *Bachelor i psykologi* (tre-årig studieløp).

### Målsetting

Emnet *Innføring i psykologi* skal gi studentene innføring i psykologiens forsknings- og anvendelsesområder. Siktemålet med undervisningen er å gi studentene innsikt i sentrale psykologiske emner som biologisk psykologi, kognisjonspsykologi, læringspsykologi, motivasjon og emosjoner, personlighet og individuelle forskjeller, utviklingspsykologi, helsepsykologi, sosialpsykologi, klinisk psykologi, etc.

### Læringsformer og aktiviteter

Undervisningen vil bli gitt i form av forelesninger, seminar og nettbasert undervisningsmateriell (It’s Learning). I tilknytning til seminarundervisningen, hvor det er fokus på studentaktive læringsformer som gruppearbeid og muntlige presentasjoner, kan det også benyttes læringsaktiviteter som prosjektarbeid, kollokvier og lærerveiledning.

Mens forelesningene har et omfang på 48 undervisningstimer, har seminaret et omfang på 24 undervisningstimer.

### Vurdering og eksamensformer

Aktiviteter i seminaret vurderes til *bestått/ikke bestått*. Alle aktivitetene må være vurdert til *bestått*, dersom man skal kunne gå opp til avsluttende skoleeksamen.

Det avholdes en skriftlig skoleeksamen (fire timer), som sensureres av ekstern sensor. Eksamen vurderes med bokstavkarakter. ATH benytter bokstavkarakterer (A til F). Studenter som får bokstavkarakteren F, har ikke bestått eksamen.

### Evaluering

Det vil bli avholdt evaluering av emnets forelesninger og seminar ved undervisningsperiodens slutt.

### Pensum

##### Litteratur (ca 700 sider)

Passer, M. W. & Smith, R. E. (2005): *Psychology: The science of mind and behaviour.* Third Edition. Boston: McGraw-Hill (655 sider). ISBN: 978-0-07-313368

## Emne PSY112 Biologisk og kognitiv psykologi (10 studiepoeng)

|  |  |
| --- | --- |
| **Emnegruppe** | PSY100 Årsstudiet i Psykologi |
| Kurs | * Biologisk psykologi
* Kognitiv psykologi
 |
| **Startgrunnlag** | Generell studiekompetanse eller realkompetanse |
| **Obligatorisk** | * Seminar
* Arbeidsoppgaver i tilknytning til seminaret
 |
| **Varighet** | 12 undervisningsuker |

### Emnebeskrivelse og presentasjon

Emnet *PSY112 Biologisk og kognitiv psykologi* utgjør 10 studiepoeng, og er en integrert del av studieprogrammet *Bachelor i psykologi* (tre-årig studieløp).

### Målsetting

#### Biologisk psykologi (5 studiepoeng)

Kurset gir studentene en innføring i det biologiske grunnlaget for menneskets atferd og bevissthet. Siktemålet med undervisningen er å gi studentene kjennskap til sentrale nevrobiologiske prinsipper involvert i prosesser som omfatter viktige psykologiske tema som for eksempel sansing og persepsjon, motivasjon, emosjoner, hukommelse, språk, søvn og drøm, og mentale lidelser. Dessuten vil kurset gi studentene en innføring i de metoder som benyttes innenfor forskningsområdet biologisk psykologi.

#### Kognitiv psykologi (5 studiepoeng)

Kurset *Kognitiv psykologi* omhandler hele forløpet av menneskelig erkjennelse fra oppmerksomhet, sansing, persepsjon, handling, språklige prosesser, problemløsning og tenkning til læring og hukommelse. Siktemålet med undervisningen er å gi studentene kjennskap til de viktigste begrep, temaer, problemstillinger og empiriske forskningsfunn innen moderne kognitiv teori, både når det gjelder hvordan vi tar imot, tolker, bearbeider, bruker og bevarer informasjon.

### Læringsformer og aktiviteter

Undervisningen vil bli gitt i form av forelesninger, seminar og nettbasert undervisningsmateriell (It’s Learning). I tilknytning til seminarundervisningen, hvor det er fokus på studentaktive læringsformer som gruppearbeid og muntlige presentasjoner, kan det også benyttes læringsaktiviteter som prosjektarbeid, kollokvier og lærerveiledning.

Mens forelesningene har et omfang på 48 undervisningstimer, har seminaret et omfang på 24 undervisningstimer.

### Vurdering og eksamensformer

Aktiviteter i seminaret vurderes til *bestått/ikke bestått*. Alle aktivitetene må være vurdert til *bestått*, dersom man skal kunne gå opp til avsluttende skoleeksamen.

Det avholdes en skriftlig skoleeksamen (fire timer), som sensureres av ekstern sensor. Eksamen vurderes med bokstavkarakter. ATH benytter bokstavkarakterer (A til F). Studenter som får bokstavkarakteren F, har ikke bestått eksamen.

### Evaluering

Det vil bli avholdt evaluering av emnets forelesninger og seminar ved undervisningsperiodens slutt.

### Pensum

#### Biologisk psykologi

##### Litteratur (ca 350 sider)

Rosenzweig, M. R., Breedlove, S. M. & Watson, N. V. (2005): *Biological psychology: an introduction to behavioral and cognitive neuroscience*. Fourth Edition. Sunderland, Mass.: Sinauer (Pensum: utvalgte sider). ISBN 0-87893-754-4

#### Kognitiv psykologi

##### Litteratur (ca 350 sider)

Matlin, M. W.: (2005): *Cognition* (Sixth Edition). New York: J. Wiley & Sons (Pensum: utvalgte sider). ISBN 0-471-45007-3

## Emne PSY113 Utviklings- og personlighetspsykologi (10 studiepoeng)

|  |  |
| --- | --- |
| **Emnegruppe** | PSY100 Årsstudiet i Psykologi |
| Kurs | * Utviklingspsykologi
* Personlighetspsykologi
 |
| **Startgrunnlag** | Generell studiekompetanse eller realkompetanse |
| **Obligatorisk** | * Seminar
* Arbeidsoppgaver i tilknytning til seminaret
 |
| **Varighet** | 12 undervisningsuker |

### Emnebeskrivelse og presentasjon

Emnet *PSY113 Utviklings- og personlighetspsykologi* utgjør 10 studiepoeng, og er en integrert del av studieprogrammet *Bachelor i psykologi* (tre-årig studieløp).

### Målsetting

#### Utviklingspsykologi (5 studiepoeng)

Kurset *Utviklingspsykologi* skal gi studentene en oversikt over menneskets utvikling gjennom barneårene, ungdomstiden og voksen alder. Siktemålet med undervisningen er å gi studentene innsyn i utviklingspsykologiske teorier og forståelse for utvikling som en helhetlig prosess. Videre skal undervisningen gi studentene innsikt i de metoder som benyttes innen utviklingspsykologien.

#### Personlighetspsykologi (5 studiepoeng)

Kurset *Personlighetspsykologi* skal gi studentene kjennskap til personlighetspsykologiens hovedområder. Eksempler på emner som kurset vil behandle er personlighet og personlighetsteorier, individuelle ulikheter, personlighetspsykologiens teorisystemer, selvet og kultur og personlighet.

### Læringsformer og aktiviteter

Undervisningen vil bli gitt i form av forelesninger, seminar og nettbasert undervisningsmateriell (It’s Learning). I tilknytning til seminarundervisningen, hvor det er fokus på studentaktive læringsformer som gruppearbeid og muntlige presentasjoner, kan det også benyttes læringsaktiviteter som prosjektarbeid, kollokvier og lærerveiledning.

Mens forelesningene har et omfang på 48 undervisningstimer, har seminaret et omfang på 24 undervisningstimer.

### Vurdering og eksamensformer

Aktiviteter i seminaret vurderes til *bestått/ikke bestått*. Alle aktivitetene må være vurdert til *bestått*, dersom man skal kunne gå opp til avsluttende skoleeksamen.

Det avholdes en skriftlig skoleeksamen (fire timer), som sensureres av ekstern sensor. Eksamen vurderes med bokstavkarakter. ATH benytter bokstavkarakterer (A til F). Studenter som får bokstavkarakteren F, har ikke bestått eksamen.

### Evaluering

Det vil bli avholdt evaluering av emnets forelesninger og seminar ved undervisningsperiodens slutt.

### Pensum

#### Utviklingspsykologi

##### Litteratur (ca 350 sider)

Tetzchner, S. von (2001): *Utviklingspsykologi. Barne- og ungdomsalderen.* Oslo: Gyldendal Akademisk (Pensum: utvalgte sider). ISBN 82-417-1021-6

#### Personlighetspsykologi

##### Litteratur (ca 350 sider)

Larsen, R. J. & D. M. Buss: *Personality Psychology. Domains of Knowledge About Human Nature.* New York: McGraw-Hill, 2005 (Pensum: utvalgte sider). ISBN 0-07-111149-2

## Emne PSY114 Sosialpsykologi og forskningsmetoder (10 studiepoeng)

|  |  |
| --- | --- |
| **Emnegruppe** | PSY100 Årsstudiet i Psykologi |
| Kurs | * Sosialpsykologi
* Forskningsmetoder
 |
| **Startgrunnlag** | Generell studiekompetanse eller realkompetanse |
| **Obligatorisk** | * Seminar
* Arbeidsoppgaver i tilknytning til seminaret
 |
| **Varighet** | 12 undervisningsuker |

### Emnebeskrivelse og presentasjon

Emnet *PSY114 Sosialpsykologi og forskningsmetoder* utgjør 10 studiepoeng, og er en integrert del av studieprogrammet *Bachelor i psykologi* (tre-årig studieløp).

### Målsetting

#### Sosialpsykologi (5 studiepoeng)

Kurset *Sosialpsykologi* skal gi studentene en grunnleggende innføring i sosialpsykologi som fagområde, og sentrale emner belyses med ulike klassiske og moderne teoretiske bidrag. Undervisningen vil ha hovedfokus på emnene *sosial tenkning, sosial påvirkning* og *sosiale relasjoner*.

#### Forskningsmetoder (5 studiepoeng)

Kurset *Forskningsmetoder* skal gi studentene en grunnleggende innføring i sentrale trekk ved empirisk forskning. Siktemålet med undervisningen er å gi studentene en innføring i kvalitative og kvantitative tilnærminger.

### Læringsformer og aktiviteter

Undervisningen vil bli gitt i form av forelesninger, seminar og nettbasert undervisningsmateriell (It’s Learning). I tilknytning til seminarundervisningen, hvor det er fokus på studentaktive læringsformer som gruppearbeid og muntlige presentasjoner, kan det også benyttes læringsaktiviteter som prosjektarbeid, kollokvier og lærerveiledning.

Mens forelesningene har et omfang på 48 undervisningstimer, har seminaret et omfang på 24 undervisningstimer.

### Vurdering og eksamensformer

Aktiviteter i seminaret vurderes til *bestått/ikke bestått*. Alle aktivitetene må være vurdert til *bestått*, dersom man skal kunne gå opp til avsluttende skoleeksamen.

Det avholdes en skriftlig skoleeksamen (fire timer), som sensureres av ekstern sensor. Eksamen vurderes med bokstavkarakter. ATH benytter bokstavkarakterer (A til F). Studenter som får bokstavkarakteren F, har ikke bestått eksamen.

### Evaluering

Det vil bli avholdt evaluering av emnets forelesninger og seminar ved undervisningsperiodens slutt.

### Pensum

#### Sosialpsykologi

##### Litteratur (ca 350 sider)

Hewstone, M. & Stroebe, W. (2001): *Introduction to social psychology: A European perspective.* 3rd ed. Oxford: Blackwell (Pensum: utvalgte sider). ISBN 0-631-20437-7

#### Forskningsmetoder

##### Litteratur (ca 350 sider)

Langdridge, D. (2006): P*sykologisk forskningsmetode: en innføring i kvalitative og kvantitative tilnærminger*. Trondheim: Tapir (388 sider). ISBN 978-82-519-2048-3